
ΥΠΟΥΡΓΙΚΕΣ ΑΠΟΦΑΣΕΙΣ & ΕΓΚΡΙΣΕΙΣ 

Αριθ. 77119/4607 

Τροποποίηση και συμπλήρωση της 18187/272/1988 κοι¬ 
νής υπουργικής απόφασης «Καθορισμός μέτρων και 
περιορισμών για την αντιμετώπιση κινδύνων από ατυ¬ 
χήματα μεγάλης έκτασης που περικλείουν ορισμένες 
βιομηχανικές δραστηριότητες (Β' 126). 

01 ΥΠΟΥΡΓΟΙ 

ΕΣΩΤΕΡΙΚΩΝ, ΔΗΜΟΣΙΑΣ ΤΑΞΗΣ, 
ΒΙΟΜΗΧΑΝΙΑΣ, ΕΝΕΡΓΕΙΑΣ ΚΑΙ ΤΕΧΝΟΛΟΓΙΑΣ 
ΚΑΙ ΕΜΠΟΡΙΟΥ 
ΚΑΙ 01 ΥΦΥΠΟΥΡΓΟΙ 

ΕΘΝΙΚΗΣ ΟΙΚΟΝΟΜΙΑΣ, ΥΓΕΙΑΣ, ΠΡΟΝΟΙΑΣ 
ΚΑΙ ΚΟΙΝ. ΑΣΦΑΛΙΣΕΩΝ, ΠΕΡΙΒΑΛΛΟΝΤΟΣ 
ΧΩΡΟΤΑΞΙΑΣ ΚΑΙ ΔΗΜΟΣΙΩΝ ΕΡΓΩΝ 
ΚΑΙ ΕΡΓΑΣΙΑΣ 

Έχοντας υπόψη: 

1. Τις διατάξεις του άρθρου 1 (παρ. 1, 3 και 5) του Ν. 
1338/1983 «Εφαρμογή του Κοινοτικού Δικαίου» (Α' 34), 
όπως τροποποιήθηκε και συμπληρώθηκε με το άρθρο 6 
του Ν. 1440/1984 «Συμμετοχή της Ελλάδας στο κεφά¬ 
λαιο, στα αποθεματικά και τις προβλέψεις της Ευρωπαϊ¬ 
κής Τράπεζας Επενδύσεων κ.λπ.» (Α’ 70). 

2. Τις διατάξεις των άρθρων 23 (παρ. 1) και 24 του Ν. 
1558/85 «Κυβέρνηση και Κυβερνητικά όργανα) (Α' 137) 
και των άρθρων 9 και 13 του Π. Δ/τος 437/1985 «Καθορι¬ 
σμός και ανακατανομή των αρμοδιοτήτων των Υπουρ¬ 
γείων» (Α' 157). 

3. Τις διατάξεις των άρθρων 15 (παρ. 3 και 4), 28, 29 και 
30 του Ν. 1650/86 «Για την προστασία του Περιβάλλο¬ 
ντος» (Α' 160) όπως το τελευταίο άρθρο συμπληρώθηκε 
με την παρ. 12 του άρθρου 98 του Ν. 1892/1990 «Για τον 
εκσυγχρονισμό και την ανάπτυξη και άλλες διατάξεις» (Α' 
101 ). 

4. Τις διατάξεις του Ν. 1515/85 «Ρυθμιστικό σχέδιο και 
πρόγραμμα προστασίας του περιβάλλοντος της ευρύτε¬ 
ρης περιοχής της Αθήνας» (Α' 18) και του Ν. 1561/85 
«Ρυθμιστικό σχέδιο και πρόγραμμα προστασίας του περι¬ 
βάλλοντος της ευρύτερης περιοχής της Θεσσαλονίκης και 
άλλες διατάξεις» (Α' 148) και ειδικότερα τις διατάξεις του 
άρθρου 11 (παρ. 2, 3, και 12) και του άρθρου 13 των Νό¬ 
μων αυτών, όπως τροποποιήθηκαν με τις διατάξεις του 


άρθρου 31 (παρ. 6 και 7) του Ν. 1650/86. 

5. Τις διατάξεις του Ν. 3214/1955 «περί τροποποιή- 
σεως και συμπληρώσεως του Ν. ΔΚΣΤ' του έτους 1912 
«περί των όρων ιδρϋσεως Βιομηχανικών Εργοστασίων ως , 
και άλλων τινών διατάξεων αρμοδιότητος του Υπουργείου 
Βιομηχανίας» (Α' 108). 

6. Τις διατάξεις του Α.Ν. 207/1967 «περί εγκαταστά- 
σεως και λειτουργίας βιομηχανιών, βιοτεχνιών πάσης (ρύ¬ 
σεως μηχανολογικών εγκαταστάσεων και αποθηκών 
κ,λπ.» (Α'216). 

7. Τις διατάξεις των άρθρων 1 και 2 του Ν. 1360/83 
«προώθηση των επενδύσεων, οργάνωση των υπηρεσιών 
Κρατικών Προμηθειών και άλλες διατάξεις» (Α' 65), όπως 
ισχύουν. 

8. Τις διατάξεις του Ν. 1568/1985~«Υ.γιεινή και ασφά¬ 
λεια των εργαζομένων» (Α' 177). -. 

9. Τις διατάξεις του Π. Δ/τος 8/1991 «Οργάνωση και 
λειτουργία των υπηρεσιών του πυροσβεστικού σώματος» 
(Α' 5) και ειδικότερα τις διατάξεις του άρθρου 1 (παρ. 2 
περ. β). 

10. Την οδηγία 88/610/ΕΟΚ του Συμβουλίου της 24ης 
Νοεμβρίου 1988 των Ευρωπαϊκών Κοινοτήτων. 

11. Την υπ’ αριθ. 59388/3363/1988 κοινή Υπουργική 
απόφαση, «Τρόπος, όργανα και διαδικασία επιβολής και 
είσπραξης των διοικητικών προστίμων του άρθρου 30 του 
Ν. 1650/86» (Β' 638). 

12. Τις διατάξεις του άρθρου 29Α του Νόμου 1558/ 
1985 όπως αυτό προστέθηκε με το άρθρο 27 του Ν. 
2081/92 (Α' 154). 

13. Την υπ’ αριθ. 1941/9.12.1992 απόφαση του Πρω¬ 
θυπουργού και του Υπουργού Εργασίας «Ανάθεση αρμο¬ 
διοτήτων στον Υφυπουργό Εργασίας Νικόλαο Αγγελό- 
πουλο» (Β' 732). 

14. Την υπ’ αριθ. Υ. 1938/9.12.1992 κοινή απόφαση 
του Πρωθυπουργού και του Υπουργού Υγείας, Πρόνοιας 
και Κοινωνικών Ασφαλίσεων «Ανάθεση αρμοδιοτήτων 
στον Υφυπουργό Υγείας, Πρόνοιας και Κοινωνικών Ασφα¬ 
λίσεων» (Β' 727). 

15. Την υπ’ αριθ. Υ. 1935/3.12.1992 κοινή απόφαση 
του Πρωθυπουργού και του Υπουργού Εθνικής Οικονο¬ 
μίας «Καθορισμός αρμοδιοτήτων των Υφυπουργών Εθνι¬ 
κής Οικονομίας» (Β' 726). 

16. Την υπ’ αριθ. Υ. 1958/22.12.1992 κοινή απόφαση 
του Πρωθυπουργού και του Υπουργού Περιβάλλοντος, 

Χωροταξίας και Δημοσίων Έργων «Ανάθεση αρμοδιοτή¬ 
των στους Υφυπουργούς Περιβάλλοντος, Χωροταξίας και 
Δημοσίων Έργων κ.λπ.» (Β' 744), αποφασίζουμε: 

- Άρθρο 1 

Σκοπός 

Με αυτή την Υπουργική απόφαση αποσκοπείται η 
εφαρμογή των διατάξεων του άρθρου 15 (παρ. 3 και 4) του 
Ν. 1650/86, με την τροποποίηση και συμπλήρωση της υπ' 
αριθ. 18187/272/1988 κοινής υπουργικής απόφασης 
(Κ.Υ.Α.), καθώς και η συμμόρφωση με τις διατάξεις της 
οδηγίας 88/610/ΕΟΚ του Συμβουλίου της 24ης Νοεμ¬ 
βρίου 1988 των Ευρωπαϊκών Κοινοτήτων «για την τροπο¬ 
ποίηση της οδηγίας 82/501 /ΕΟΚ περί του κινδύνου ατυ¬ 
χημάτων μεγάλης εκτάσεως τον οποίο περικλείουν ορι¬ 
σμένες βιομηχανικές δραστηριότητες», που έχει δημο- 
σιευθεί στην Ελληνική γλώσσα στην Επίσημη Εφημερίδα 
των Ευρωπαϊκών Κοινοτήτων (ΕΕ Ι_ 336/14/7.12.1988), 
ώστε να επιτυγχάνεται πληρέστερα και πιο αποτελεσμα¬ 
τικά η πρόληψη των ατυχημάτων αυτών και ο περιορισμός 
των επιπτώσεών τους στην υγεία και στο περιβάλλον. 

Άρθρο 2 

Για τους σκοπούς της παρούσας απόφασης τροποποιεί¬ 
ται και συμπληρώνεται η υπ’ αριθ. 18187/272/1988 κοινή 
Υπουργική απόφαση και ειδικότερα: 

1. Στο άρθρο 2, η παράγραφος (β) τροποποιείται ως 
εξής: 

«β) Βιομήχανος: Κάθε άτομο που είναι κατά νόμο υπεύ¬ 
θυνο για μία βιομηχανική δραστηριότητα». 

2. Μετά το πρώτο εφάφιο της παραγρ. 2 του άρθρου 4 
προστίθενται τα εξής: 

«Ο βιομήχανος είναϊαποκλειστικά υπεύθυνος για το πε¬ 
ριεχόμενο της κοινοποίησης ως προς την ακρίβεια, πλη¬ 
ρότητα και ορθότητα των επιλεγομένων μεθόδων προσ¬ 
διορισμού των αιτίων που ενδέχεται να προκαλέσουν ατύ¬ 
χημα μεγάλης έκτασης, καθώς και για την ορθότητα καϊ 
πληρότητα των εκτιμήσεων των συνεπειών στον άνθρωπο 
και στο περιβάλλον από ενδεχόμενο ατύχημα». 

3. Οι παράγραφοι 5 και 6 του άρθρου 4 αντικαθίστανται 
ως εξής: 

«5. Σε περίπτωση νέων εγκαταστάσεων, να υποβάλλει 
στην αρμόδια αρχή την κοινοποίηση που προβλέπεται 
στην παράγραφο 2, πριν.από την ανάληψη της βιομηχανι¬ 
κής δραστηριότητας και οπωσδήποτε μαζί με την αίτηση 
για τη χορήγηση της άδειας εγκατάστασης, επέκτασης, 
διαρρύθμισης ή εκσυγχρονισμού. Η καταχώρηση της κοι¬ 
νοποίησης κατ’ εφαρμογή του άρθρου 7 (παρ. 3), όπως 
αυτό αντικαθίσταται με την παρ. 8 του άρθρου 2 πις πα¬ 
ρούσας απόφασης, αποτελεί προϋπόθεση για την χορή¬ 
γηση της ως άνω σχετικής αδείας. 

6. Σε περίπτωση αιτήσεως ανανέωσης της άδειας εγκα¬ 
τάστασης ή λειτουργίας υφιστάμενων εγκαταστάσεων, ή 
από τον χρόνο έναρξης ισχύος της παρούσας για τις επι¬ 
χειρήσεις του άρθρου 3 (παράρτ. Α) και πάντως σε κάθε 
περίπτωση ανά τριετία, να υποβάλλει στην αρμόδια αρχή 
την κοινοποίηση που προβλέπεται στην παράγραφο 2, 
αναπροσαρμοζόμενη κάθε φορά σύμφωνα με τις νέες τε¬ 
χνικές γνώσεις ως προς την ασφάλεια καθώς και με τις 
εξελίξεις των γνώσεων ως προς Την αξιολόγηση των κιν¬ 
δύνων. 


Η καταχώρηση της κοινοποίησης κατ’ εφαρμογή του 
άρθρου 7 (παρ. 3) γίνεται ανεξάρτητα από τον χρόνο ανα¬ 
νέωσης της ως άνω άδειας. Εάν κατά το στάδιο της κατα- 
χώρησης προκύψει η ανάγκη επιβολής στο βιομήχανο 
πρόσθετων μέτρων ασφάλειας, τα μέτρα αυτά επιβάλλο¬ 
νται με απόφαση του Υπουργού Βιομηχανίας, Ενέργειας 
και Τεχνολογίας». 

4. Η παράγραφος 7 του άρθρου 4 καταργείται. 

5. Το τελευταίο εδάφιο του άρθρου 5 καταργείται. 

6. α) Το εδάφιο δ της παρ. 2 του άρθρου 6 αντικαθίστα¬ 
ται ως εξής: «δ) την περιγραφή των προβλεπομένων μέ¬ 
τρων πρόληψης, σύμφωνα με τις εκάστοτε ισχύουσες 
σχετικές διατάξεις της Νομοθεσίας, όπως του Ν. 1568/ 
1985 και της παρούσας απόφασης». 

β) Μετά το εδάφιο δ προστίθεται νέο εδάφιο ε', το επό¬ 
μενο δε εδάφιο ε' αριθμείται ως στ', ως εξής: «ε) Τη με¬ 
λέτη επικινδυνότητας της βιομηχανικής εγκατάστασης, 
επειδή ο βιομήχανος γνωρίζει επακριβώς την εφαρμοζό¬ 
μενη τεχνολογία και τα χαρακτηριστικά του χρησιμοποιού¬ 
μενου μηχανολογικού εξοπλισμού της εγκατάστασης, κα¬ 
θώς και των ουσιών που αποθηκεύονται, διακινούνται, πα- 
ράγονται ή εν γένει βρίσκονται στην εγκατάσταση. 

Η μελέτη επικινδυνότητας αναφέρεται κυρίως: 

ι) στον προσδιορισμό των αιτίων του κινδύνου και των 
συνθηκών, σύμφωνα με τις οποίες είναι δυνατόν να συμ¬ 
βεί ατύχημα μεγάλης έκτασης, και 

ιι) στη λήψη των απαιτοϋμενων αναγκαίων μέτρων για 
την ασφαλή λειτουργία της εγκατάστασης και την πρό¬ 
ληψη ατυχημάτων μεγάλης έκτασης κατ’ εφαρμογή των 
εκάστοτε ισχυουσών διατάξεων της Νομοθεσίας και της 
παρούσας απόφασης. Από τα στοιχεία της μελέτης επικιν- 
δυνότητας, εκείνα που συνιστούν βιομηχανικό απόρρητο, 
υποβάλλονται από τον βιομήχανο, σε ξεχωριστό υποφά- 
κελλο, λόγω του εμπιστευτικού τους χαρακτήρα». 

ιιι) την περιγραφή των στοιχείων της εγκατάστασης που 
έχουν σημασία από πλευράς ασφάλειας. 

7. Μετά την παράγραφο 3 του άρθρου 6, προστίθεται 
παρ. 4 ως εξής: 

«4. Είναι δυνατόν με κοινή απόφαση των Υπουργών 
Υγείας Πρόνοιας και Κοινωνικών Ασφαλίσεων, ΠΕΧΩΔΕ, 
Βιομηχανίας, Ενέργειας και Τεχνολογίας και Εμπορίου, 
Δημόσιας Τάξης (ως εποπτεύοντα φορέα του Αρχηγείου 
Πυροσβεστικού Σώματος) και Εργασίας, να καθορίζεται 
αναλυτικά και με λεπτομέρεια το περιεχόμενο της κοινο¬ 
ποίησης σύμφωνα με το άρθρο 7 (παρ. Α1 β) της παρούσας 
απόφασης, που εξειδικεύει τα στοιχεία που αναφέρονται 
στις προηγούμενες παραγράφους (1,2 και 3) του άρθρου 
αυτού». 

8. Το άρθρο 7 αντικαθίσταται ως εξής: 

«Άρθρο 7 

Αρμόδιες αρχές για την πρόληψη - 
καταστολή ατυχημάτων. 

Α. ΠΡΟΛΗΠΤΙΚΟ ΣΤΑΔΙΟ 

1. Το Υπουργείο ΠΕΧΩΔΕ: α) μεριμνά για την κατάρτιση 
σχεδίου έκτακτης ανάγκης για την αντιμετώπιση ατυχήμα¬ 
τος μεγάλης έκτασης από βιομηχανικές δραστηριότητες, 
σε συνεργασία με τα συναρμόδια Υπουργεία Εσωτερικών, 
Εθνικής Άμυνας, Δημόσιας Τάξης ως εποπτεύοντα φο¬ 
ρέα του Αρχηγείου Πυροσβεστικού Σώματος, Γεωργίας, 
Υγείας Πρόνοιας και Κοινωνικών Ασφαλίσεων, Εργασίας 
και Βιομηχανίας Ενέργειας και Τεχνολογίας. 

Το σχέδιο αυτό που αναφέρεται στο χώρο έξω από τις 
βιομηχανικές εγκαταστάσεις, υπογράφεται από τον 
Υπουργό ΠΕΧΩΔΕ και κοινοποιείται εν συνεχεία στα συ- 
ναρμόδια Υπουργεία και σε όλες τις υπηρεσίες ΠΣΕΑ των 
Νομαρχιών της Χώρας. 

Η υπηρεσία ΠΣΕΑ κάθε Νομαρχίας σε συνεργασία με 
τις οικείες νομαρχιακές υπηρεσίες τών Υπουργείων Εσω¬ 
τερικών, Υγείας Πρόνοιας και Κοινωνικών Ασφαλίσεων, 
ΠΕΧΩΔΕ, Εργασίας, Βιομηχανίας Ενέργειας και Τεχνολο¬ 
γίας και άλλων κατά περίπτωση συναρμοδίων Υπουρ¬ 
γείων, καθώς και με έναν εκπρόσωπο του πυροσβεστικού 
σώματος του νομού και έναν εκπρόσωπο της βιομηχανι¬ 
κής δραστηριότητας, καταρτίζει το ειδικό σχέδιο έκτακτης 
ανάγκης για το χώρο έξω από τη συγκεκριμένη βιομηχα¬ 
νική εγκατάσταση, με βάση το σχέδιο έκτακτης ανάγκης 
και τον καταχωρημένο φάκελλο της κοινοποίησης, σύμ¬ 
φωνα με την παράγραφο 3 του παρόντος άρθρου. 

Για την εφαρμογή του ειδικού σχεδίου έκτακτης ανά¬ 
γκης, αρμόδια είναι η υπηρεσία ΠΣΕΑ της οικείας Νομαρ¬ 
χίας, που αξιολογεί ανάλογα με την έκταση και τις επιπτώ¬ 
σεις του ατυχήματος, αν το αρμόδιο όργανο καταστολής 
του θα είναι το Συντονιστικό Νομαρχιακό Όργανο (ΣΝΟ) ή 
το Συντονιστικό Διϋπουργικό Όργανο (ΣΔΟ). 

β) Μεριμνά για την έκδοιση της προβλεπόμενης στο άρ¬ 
θρο 6 παρ. 4 (όπως αυτή προστέθηκε με την παρ. 6 του 
παρόντος) κοινής υπουργικής απόφασης, σε συνεργασία 
με εκπροσώπους των συναρμοδίων Υπουργείων. 

γ) Συγκροτεί επιτροπή από εκπροσώπους των συναρμο¬ 
δίων Υπουργείων Εσωτερικών, Υγείας Πρόνοιας και Κοι¬ 
νωνικών Ασφαλίσεων, Περιβάλλοντος Χωροταξίας και Δη¬ 
μοσίων Έργων, Εργασίας, Βιομηχανίας Ενέργειας και Τε¬ 
χνολογίας και άλλων κατά περίπτωση συναρμοδίων 
Υπουργείων. Η επιτροπή αυτή συγκαλείται με μέριμνα του 
Υπουργείου ΠΕΧΩΔΕ, όταν το ΥΠΕΧΩΔΕ ή κάποιο από τα 
προαναφερόμενα Υπουργεία το ζητήσει και έχει ως έργο 
τη διατύπωση γνωμοδοτήσεων - εισηγήσεων προς τους 
συναρμόδιους Υπουργούς, για την επίλυση και την από 
κοινού αντιμετώπιση θεμάτων που προκύπτουν από το πε¬ 
ριεχόμενο της κοινοποίησης που υποβάλλει ο βιομήχανος, 
σύμφωνα με το άρθρο 6 της υπ’ αριθ. 18187/272/88 
ΚΥΑ. 

δ) Συγκεντρώνει εκθέσεις από τους τακτικούς και έκτα¬ 
κτους ελέγχους που πραγματοποιούνται σύμφωνα με το 
άρθρο 8 της παρούσας, από τα Υπουργεία Βιομηχανίας 
Ενέργειας και Τεχνολογίας, Εργασίας, Υγείας Πρόνοιας 
και Κοινωνικών Ασφαλίσεων και Πυροσβεστικού Σώματος, 
κατά περίπτωση ή τις νομαρχιακές τους υπηρεσίες. 

ε) Εκπροσωπεί τη χώρα στην..Επιτροπή Ευρωπαϊκών 
Κοινοτήτων και συγκεντρώνει και αποστέλλει σ’ αυτήν τα 
αναγκαία στοιχεία και την πληροφόρηση για την εφαρμογή 
των διατάξεων της παρούσας, όπως ειδικότερα στο άρθρο 
10 της υπ’ αριθ. 18187/272/88 ΚΥΑ. 

2. α) Η παραλαβή του σχετικού φακέλλου με τα στοιχεία 
της κοινοποίησης ή της δήλωσης που περιγράφονται στα 
άρθρα 5 και 6, της υπ’ αριθ. 18187/272/88 ΚΥΑ, την 
οποία υποχρεούται να υποβάλλει ο βιομήχανος σε περί¬ 
πτωση νέων ή υφισταμένων εγκαταστάσεων, αντίστοιχα, 
γίνεται από την αρμόδια για τη χορήγηση της σχετικής 
άδειας εγκατάστασης, επέκτασης, διαρρύθμισης ή εσυγ- 
χρονισμού Υπηρεσία του Υπουργείου Βιομηχανίας Ενέρ¬ 
γειας και Τεχνολογίας, σύμφωνα με τις σχετικές διατάξεις 
της κείμενης Νομοθεσίας. 


. β) Αντίγραφα του παραπάνω φακέλλου αποστέλλονται 
από την αρμόδια Υπηρεσία του Υπουργείου Βιομηχανίας 
Ενέργειας και Τεχνολογίας, στα Υπουργεία: Υγείας Πρό¬ 
νοιας και Κοινωνικών Ασφαλίσεων, ΠΕΧΩΔΕ, Δημόσιας 
Τάξης και Εργασίας, πριν από την χορήγηση στον ενδια¬ 
φερόμενο της άδειας εγκατάστασης, επέκτασης, διαρ¬ 
ρύθμισης ή εκσυγχρονισμού της βιομηχανικής δραστηριό¬ 
τητας. Μέσα σε προθεσμία 5 μηνών αποστέλλονται «επί 
αποδείξει» από τα προαναφερόμενα Υπουργεία στην 
Υπηρεσία αυτή, σχετικές γνωμοδοτήσεις επί των στοι¬ 
χείων του φακέλλου, που αναφέρονται σε θέματα αρμο- 
διότητάς τους. Ειδικότερα για τα στοιχεία του φακέλλου 
που αναφέρονται: 

- σε θέματα ανάλυσης και εκτίμησης των κινδύνων ενός 
ατυχήματος μέσα στον χώρο της βιομηχανικής εγκατά¬ 
στασης, γνωμοδοτεί ως κατεξοχήν αρμόδιος φορέας το 
Υπουργείο Βιομηχανίας Ενέργειας και Τεχνολογίας, 

- σε θέματα εκτίμησης των επιιπτώσεων στο περιβάλλον 
από ένα ενδεχόμενο ατύχημα, γνωμοδοτεί, ως κατεξοχήν 
αρμόδιος φορέας, το Υπουργείο Περιβάλλοντος Χωροτα¬ 
ξίας και Δημοσίων Έργων, 

- σε θέματα εκτίμησης των επιπτώσεων στην υγεία των 
περίοικων από ένα ενδεχόμενο ατύχημα, γνωμοδοτεί ως 
κατεξοχήν αρμόδιος φορέας το Υπουργείο Υγείας, Πρό¬ 
νοιας και Κοινωνικών Ασφαλίσεων, 

- σε θέματα εκτίμησης των επιπτώσεων στο εργασιακό 
περιβάλλον από ένα ενδεχόμενο ατύχημα γνωμοδοτεί ως 
κατεξοχήν αρμόδιος φορέας το Υπουργείο Εργασίας, 

- σε θέματα σχεδιασμού για την αντιμετώπιση και κατα¬ 
στολή ενός ατυχήματος, γνωμοδοτεί ως κατεξοχήν αρμό¬ 
διος φορέας το Αρχηγείο Πυροσβεστικού Σώματος. 

Σε περίπτωση που κάποιο από τα,ως άνω Υπουργεία, 
ζητήσει από τον ενδιαφερόμενο συμπληρωματικά στοι¬ 
χεία, η προθεσμία των 5 μηνών αρχίζει από την ημερομη¬ 
νία που ο φάκελλος καταστεί πλήρης. Αν η προθεσμία των 
5 μηνών παρέλθει άπρακτη για κάποιο από τα ως άνω συ- 
ναρμόδια Υπουργεία, ο φάκελλος καταχωρείται χωρίς τη 
συγκεκριιμένη γνωμοδότηση, σύμφωνα μ& τη διαδικασία 
της παραγράφου 3 του παρόντος άρθρου. 

Οι παρεχόμενες από τα συναρμόδια Υπουργεία γνωμο¬ 
δοτήσεις, πρέπει να είναι πλήρεις και σαφείς και ν’ αναφέ- 
ρονται στη διαπίστωση της πληρότητας του φακέλλου, 
ώστε να είναι δυνατή η καταχώρησή του σύμφωνα με τη 
διαδικασία της παραγράφου 3 του παρόντος άρθρου. 

Καταχώρηση του φακέλλου δεν νοείται ως έγκριση του 
περιεχομένου της κοινοποίησης, δεδομένου ότι τα στοι¬ 
χεία του φακέλλου αυτού και ειδικότερα η μελέτη επικιν- 
δυνότητας, τελεί υπό διαρκή έλεγχό, συμπλήρωση, και 
βελτίωση. Στις γνωμοδοτήσεις αυτές είναι δυνατόν να πε¬ 
ριλαμβάνεται και η επιβολή πρόσθετων όρων, καθώς και η 
πρόβλεψη μέτρων για την πρόληψη ατυχημάτων μεγάλης 
εκτάσεως και τον περιορισμό των συνεπειών τους στην 
Υγεία και την ασφάλεια των ανθρώπων και στο περιβάλ¬ 
λον. Η τήρηση των πρόσθετων αυτών όρων και μέτρων, 
αποτελεί ^απαραίτηση προϋπόθεση για τη χορήγηση της 
άδειας λειτουργίας της βιομηχανικής δραστηριότητας. 

Κάθε αρμόδιος φορέας διενεργεί τους απαραίτητους 
ελέγχους για την τήρηση των ως άνω όρων και μέτρων που 
έχει επιβάλλει στον ενδιαφερόμενο, όπως ειδικότερα 
προβλέπεται στο άρθρο 8 της παρούσας απόφασης. 

3. Η καταχώρηση του φακέλλου με τα στοιχεία της κοι¬ 
νοποίησης που προβλέπονται στο άρθρο 6 της παρούσας 

α;;ΰφαοης, γίνονται από την αρμόδια υπηρεσία του 
Υπουργείου Β.Ε.Τ. με βάση τις αναφερόμενες στη προη¬ 
γούμενη παράγραφο 2 (β) γνωμοδοτήσεις των Υπουρ¬ 
γείων Υγείας Πρόνοιας και Κοινωνικών Ασφαλίσεων, ΠΕ¬ 
ΧΩΔΕ, Βιομηχανίας Ενέργειας και Τεχνολογίας, Δημόσιας 
Τάξης ως εποπτεύοντα φορέα του Αρχηγείου Πυροσβε¬ 
στικού Σώματος και Εργασίας. 

4. Η καταχώρηση του φακέλλου γίνεται μέσα σε προθε¬ 
σμία ενός (1) μηνός, από την παραλαβή και της τελευταίας 
γνωμοδότησης που έχει υποβληθεί εμπρόθεσμα, σύμ¬ 
φωνα με τις διατάξεις της παραγράφου 2 (β) του παρόντος 
άρθρου. 

5. Το Υπουργείο Βιομηχανίας Ενέργειας και Τεχνολο¬ 
γίας, στα πλαίσια της αρμοδιότητάς του, σύμφωνα με τις 
σχετικές διατάξεις της κείμενης Νομοθεσίας και το 
Υπουργείο Εργασίας αντίστοιχα, εκδίδουν κανονισμούς 
ασφαλείας για τις βιομηχανικές δραστηριότητες που περι¬ 
κλείουν κινδύνους ατυχήματος μεγάλης έκτασης. 

6. Αντίγραφο του φακέλλου της κοινοποίησης, εκτός 
του υποφακέλλου που περιέχει στοιχεία βιομηχανικού 
απορρήτου (άρθρο 6 παρ. 2 εδαφ. ε) κοινοποιούνται μέσα 
σε ένα (1) μήνα από την οριστική καταχώρησή του, στην 
αρμόδια νομαρχιακή υπηρεσία του Υπουργείου ΠΕΧΩΔΕ 
και στην υπηρεσία ΠΣΕΑ της οικείας Νομαρχίας, για την 
κατάρτιση του ειδικού σχεδίου έκτακτης ανάγκης σύμ¬ 
φωνα με την παράγραφο 1 (α) του παρόντος άρθρου. 

7. α) Η αρμόδιό νομαρχιακή Υπηρεσία του ΥΠΕΧΩΔΕ με 
βάση το φάκελλο που της έχει διαβιβασθεί, σύμφωνα με 
την παράγραφο 6 του άρθρου αυτού και το ειδικό σχέδιο 
έκτακτης ανάγκης που έχει καταρτισθεί σύμφωνα με την 
παράγραφο 1 (α) αυτού, αποστέλλει μέσα σε ένα (1) μήνα 
στο οικείο Νομαρχιακό Συμβούλιο πληροφορίες με τα 
στοιχεία που περιγράφονται στο παράρτημα Β του άρθρου 
3 της παρούσας απόφασης. Η συμπλήρωση των στοιχείων 
αυτών γίνεται σε συνεργασία με τις συναρμόδιες νομαρ¬ 
χιακές υπηρεσίες των Υπουργείων Υγείας Πρόνοιας και 
Κοινωνικών Ασφαλίσεων, Βιομηχανίας Ενέργειας και Τε¬ 
χνολογίας και Εργασίας, καθώς και με εκπρόσωπο της 
βιομηχανικής εγκατάστασης. 

β) Το Νομαρχιακό Συμβούλιο μεριμνά: 

- για τη δημοσίευση στον τοπικό τύπο περίληψης των ως 
άνω πληροφοριακών στοιχείων και γνωστοποίησης προς 
το κοινό, ότι διαθέτει λεπτομερέστερες πληροφορίες για 
την ενημέρωσή του, 

- για την ανάρτηση αντιγιράφου της ως άνω δημοσίευσης 
στον πίνακα ανακοινώσεων της Νομαρχίας, 

- για την παροχή πλήρους ενημέρωσης των κατοίκων με 
κάθε πρόσφορο μέσο, για τα ληπτέα κατάλληλα μέτρα 
ασφάλειας και τη στάση που θα πρέπει να τηρείται σε πε¬ 
ρίπτωση ατυχήματος, σύμφωνα με τα πληροφοριακά στοι¬ 
χεία που διαθέτει, 

- για τη διενέργεια ασκήσεων ετοιμότητας σε συνεργασία 
με την υπηρεσία ΠΣΕΑ της Νομαρχίας και τον (τους) οι¬ 
κείο (ους) δήμο (ους) ή κοινότητα (ες), του (ων) οι κάτοικοι 
είναι δυνατόν να προσβληθούν από ατύχημα μεγάλης 
έκτασης. 

γ) Οι αναφερόμενες στο εδάφιο (α) πληροφορίες διαβι¬ 
βάζονται και στην αρμόδια Δ/νση του Υπουργείου ΠΕ¬ 
ΧΩΔΕ. 

δ) Οι πληροφορίες, με τα στοιχεία που περιγράφονται 
στο παράρτημα Β του άρθρου 3 της παρούσας απόφασης, 
επαναλαμβάνονται με τον τρόπο που αναφέρεται στο εδά¬ 


φιο (β) και αναπροσαρμόζονται από τις αρμόδιες νομαρ¬ 
χιακές υπηρεσίες των Υπουργείων ΠΕΧΩΔΕ, Β.Ε.Τ., Ερ¬ 
γασίας, Υγείας Πρόνοιας και Κοινωνικών Ασφαλίσεων και 
Πυροσβεστικού Σώματος, σε κατάλληλα κατά περίπτωση 
διαρτήματα, που δεν μπορούν πάντως να υπερβαίνουν τα 
3 χρόνια. 

8. Όταν μία βιομηχανική δραστηριότητα, για την οποία 
έχει υποβληθεί η προβλεπόμενη στο άρθρο 4 (παρ. 2) της 
υπ’ αριθ. 18187/272/ΚΥΑ κοινοποίηση περικλείει κινδύ¬ 
νους ατυχημάτων μεγάλης έκτασης με διασυνοριακές επι¬ 
πτώσεις στην υγεία των κατοίκων και στο περιβάλλον ομό¬ 
ρων με την Ελλάδα Κρατών Μελών της ΕΟΚ, οι Ελληνικές 
αρχές πραγματοποιούν διαβουλεύσεις με το όμορο Κρά¬ 
τος Μέλος, στο πλαίσιο των διμερών σχέσεών τους, ως 
προς τα μέτρα που λαμβάνονται και από τις δύο πλευρές 
για την πρόληψη των ατυχημάτων αυτών, καθώς για τον 
περιορισμό των συνεπειών τους στην υγεία του ανθρώπου 
και το περιβάλλον. Σε περίπτωση νέων βιομηχανικών δρα¬ 
στηριοτήτων οι διαβουλεύσεις πραγματοποιούνται πριν 
από την ανάληψη αυτών των δραστηριοτήτων. 

Στα πλαίσια πραγματοποίησης των ως άνω διαβουλεύ- 
σεων, το ΥΠΕΧΩΔΕ κοινοποιεί προς το άνω όμορο Κρά¬ 
τος Μέλος, τις πληροφορίες που του έχουν διαβιβασθεί, 
σύμφωνα με το νέο άρθρο 7 (παρ. 7 εδ. γ) της παρούσας 
απόφασης. Αντίστοιχα σε περίπτωση που η βιομηχανική 
δραστηριότητα βρίσκεται στο έδαφος του όμορου Κρά¬ 
τους Μέλους, το ΥΠΕΧΩΔΕ παραλαμβάνει τις πληροφο¬ 
ρίες που προβλέπονται στο παράρτημα Β' του άρθρου 3 
της παρούσας απόφασης. 

Β. ΚΑΤΑΣΤΑΛΤΙΚΟ ΣΤΑΔΙΟ 

1. Το Υπουργείο ΠΕ.ΧΩ.ΔΕ.: 

α) Έχει τη δυνατότητά παροχής επιστημονικής πληρο¬ 
φόρησης προς το αρμόδιο για την εφαρμογή του ειδικού 
σχεδίου έκτακτης ανάγκης όργανο, σύμφωνα με το εδά¬ 
φιο α της παρ. 1 (Α) του άρθρου αυτού, σχετικά με τις επι¬ 
κίνδυνες ουσίες που αναφέρονται στο παράρτημα Α του 
άρθρου 3 της παρούσας, για τον περιορισμό των επιπτώ¬ 
σεων του ατυχήματος στο περιβάλλον. 

β) Συγκεντρώνειτις απαραίτητες πληροφορίες σχετικά 
με τις περιστάσεις ενός ατυχήματος μεγάλης έκτασης, 
προκειμένου να ενημερώνει την Επιτροπή Ευρωπαϊκών 
Κοινοτήτων σύμφωνα με το άρθρο 10 παράγραφος 1 της 
υπ’ αριθ. 18187/272/88 ΚΥΑ. 

γ) Τηρεί αρχείο ατυχημάτων μεγάλης έκτασης και συ¬ 
ντάσσει σχετική έκθεση προς την Κοινότητα σύμφωνα με 
το άρθρο 10 της υπ' αριθ. 18187/272/88 ΚΥΑ. 

9. Η πρώτη παράγραφος του άρθρου 8 τροποποιείται ως 
εξής: 

«Οι αρμόδιες υπηρεσίες των Υπουργών Υγείας Πρό¬ 
νοιας και Κοινωνικών Ασφαλίσεων, Δημόσιας Τάξης ως 
εποπτεύων φορέας του Αρχηγείου Πυροσβεστικού Σώμα¬ 
τος, ΠΕΧΩΔΕ, Εργασίας και Βιομηχανίας Ενέργειας και 
Τεχνολογίας ή οι περιφερειακές τους υπηρεσίες διενερ¬ 
γούν στα πλαίσια των αρμοδιοτήτων τους». 

10. Το παράρτημα II του άρθρου 11 αντικαθίσταται από 
αυτό που περιλαμβάνεται στο παράρτημα Α του άρθρου 3 
της παρούσας απόφασης. 

11. Στο παράρτημα IV του άρθρου II προστίθεται το ακό¬ 
λουθο εδάφιο: 

«ε) οξειδωτικές ουσίες: 

Οι ουσίες που, όταν έρχονται σε επαφή με άλλες ουσίες 

και ιδίως με εύφλεκτες ουσίες, παρουσιάζουν ισχυρή εξώ¬ 
θερμη αντίδραση». 

12. Το άρθρο 12 αντικαθίσταται ως εξής: 

«Άρθρο 12 

Στον παραβάτη των διατάξεων της παρούσας απόφα¬ 
σης επιβάλλονται οι ποινικές, αστικές και διοικητικές κυ¬ 
ρώσεις που προβλέπονται στα άρθρα 28, 29 και 30 του Ν. 
1650/86. 

Ειδικότερα ως προς την επιβολή διοικητικών κυρώσεων, 
προκειμένου για τις περιοιχές των ρυθμιστικών σχεδίων 
Αθήνας και Θεσσαλονίκης, εφαρμόζονται οι διατάξεις του 
άρθρου 13 του Ν. 1515/1985, και του άρθρου 13 του Ν. 
1561 /1985, όπως τροποποιήηκαν και συμπληρώθηκαν με 
το άρθρο 31 παρ. 6 και 7 αντίστοιχα του Ν. 1650/86. 

Οι κυρώσεις των προηγούμενων παραγράφων, επιβάλ¬ 


λονται ανεξάρτητα από τις κυρώσεις που προβλέπονται σε 
άλλες διατάξεις της κείμενης νομοθεσίας όπως σε σχετι¬ 
κές διατάξεις του Α.Ν. 2580/1940 «περί υγειονομικών 
διατάξεων» (ΦΕΚ 237Α/1940) του Ν. 1888/86 (άρθρα 33, 
34 και 35) ή του Α.Ν. 207/1987 (άρθρο 1), όπως ισχύουν». 

13. Η αξιολόγηση των μελετών επικινδυνότητας, καθώς 
και οι προβλεπόμενοι από την παρούσα ετήσιοι έκτακτοι 
και λοιποί έλεγχοι δύνάνται να ανατίθενται σε φορείς ημε¬ 
δαπούς ή αλλοδαπούς εξουσιοδοτούμενους προς τούτο. 
Η αντίστοιχη δαπάνη θα βαρύνει τον υπεύθυνο του έργου. 

Άρθρο 3 
Παραρτήματα 

Προσαρτώνται και αποτελούν αναπόσπαστο μέρος της 
παρούσας απόφασης τα παραρτήματα που ακολουθούν. 


ΠΑΡΑΡΤΗΜΑΑ 
«ΠΑΡΑΡΤΗΜΑ II 

ΑΠΟΘΗΚΕΥΣΗ ΕΚΤΟΣ ΑΠΟ ΕΚΕΙΝΗ ΠΟΥ ΑΦΟΡΑ ΤΙΣ ΟΥΣΙΕΣ ΠΟΥ ΑΠΑΡΙΘΜΟΥΝΤΑΙ ΣΤΟ ΠΑΡΑΡΤΗΜΑ III ΚΑΙ 
ΠΟΥ ΣΥΝΔΕΕΤΑΙ ΜΕ ΕΓΚΑΤΑΣΤΑΣΗ ΠΟΥ ΑΝΑΦΕΡΕΤΑΙ ΣΤΟ ΠΑΡΑΡΤΗΜΑ I 

Το παρόν παράρτημα εφαρμόζεται στην αποθήκευση επικίνδυνων ουσιών και/ή παρασκευασμάτων σε οποιοδήποτε 
μέρος, εγκατάσταση, χώρο, κτίριο ή έκταση γης, μεμονωμένα ή μέσα σε κατάστημα, το οποίο είναι τόπος που χρησιμο¬ 
ποιείται για αποθήκευση, εκτός των περιπτώσεων όπου η αποθήκευση συνδέεται με εγκατάσταση που καλύπτεται από 
το παράρτημα I και οι σχετικές ουσίες περιέχονται στο παράρτημα III. 

Οι ποσότητες που αναφέρονται στα μέρη I και II ισχύουν για κάθε αποθήκευση ή σύνολο αποθηκεύσεων του ίδιου βιο- 
μηχάνου, όταν η απόσταση μεταξύ των αποθηκεύσεων δεν είναι επαρκής για να αποφευχθεί, σε προβλεπτές περιστά¬ 
σεις, κάθε επιδείνωση των κινδύνων μεγάλης εκτάσεως ατυχημάτων. Οπωσδήποτε, οι ποσότητες αυτές ισχύουν ανά 
σύνολο αποθηκεύσεων του ίδιου βιομηχάνου, όταν η απόσταση μεταξύ των σημείων αποθηκεύσεων είναι μικρότερη των 
500 μέτρων. 

Οι ποσότητες που λαμβάνονται υπόψη είναι οι μέγιστες ποσότητες που βρίσκονται ή που είναι δυνατόν να βρεθούν 
αποθηκευμένες σε οποιαδήποτε στιγμή. 

ΜΕΡΟΣ I 


Κατονομαζόμενες ουσίες 

Στην περίπτωση κατά την οποία μια ουσία (ή μια ομάδα ουσιών) που περιλαμβάνεται στο μέρος I υπάγεται επίσης σε 
κάποια κατηγορία του μέρους II, πρέπει να χρησιμοποιούνται οι ποσότητες που καθορίζονται στο μέρος I. 


Ουσίες ή ομάδες ουσιών 

Ποσότητες (τόνοι) > 

Για την εφαρμογή 
των άρθρων 3 και 4 

Γ ια την εφαρμογή 
του άρθρου 5 

1. ΑκρυλονιτρΙλιο 

20 

200 

2. Αμμωνία 

50 

500 

3. Χλώριο 

10 

75 

4. Διοξείδιο του θείου 

25 

250 

5. Νιτρικό αμμώνιο 0) . 

350 

2.500 

6. Νιτρικό αυμώνιο υπό μορφή λιπασμάτων ( 2 ) - 

1.250 

10.000 

7. Χλωρικι'; νάτριο 

25 

250 

8. Οξυγόνο 

200 

2.000 

9. Τριοξείδιο του θείου 

15 

100 

10. Χλωριούχο καρβονύλιο (Φωσγένιο) 

0,750 

0,750 

11. Υδρόθειο 

5 

50 

12. Υδροφθόριο 

5 

50 

13. Υδροκυάνιο 

5 

20 

14. Διθειάνθρακας 

20 "' 

200 

15. Βρώμιο 

50 

500 

16. Ακετυλένιο 

5 

<■ 50 

1 7 Υδρογόνο 
1 δ. Αιθυλένοξείδιο 

19. Προπυλενοξείδιο 

20. 2-ΓΙροπενάλη (ακρολεΐνη) 

21. ΦορμαλδεΟδη (περιεκτικότητα > 90%) 

22. Βρωμομεθάνιο (μεθυλοβρωμίδιο) 

23. Ισοκυανικός μεθυλεστέρας 

24. Τετρααιθυλιοϋχος μόλυβδοσ ή τετραμεθυλιούχος μόλυβδος 
25.1,2 Διβρωομοαιθάνιο (αιθυλενοδιβρωμίδιο) 

26. Υδροχλώριο (υγροποιημένο αέριο) 

27. Διιοοκυανικό δκραινυλ-μεθάνιο (ΜϋΙ) 

28. Διιοοκυανικό τολυλένιο (ΤΟΙ)Ι 


5 
5 
5 
20 
5 . 

20 

0,150 

5 

5 

25 

20 

10 


50 

50 

50 

200 

50 

200 

0,150 

50 

50 

250 

200 

100 


(1) Ισχύει για το νιτρικό αμμώνιο και τα μείγματα νιτρικού αμμωνίου οτα οποία η περιεκτικότητα σε άζωτο προερχόμενο 
από το νιτρικό αμμώνιο είναι μεγαλύτερη από 28% κατά βάρος, και για τα υδατικά διαλύματα νιτρικού αμμωνίου στα 
οποία η συγκέντρωση νιτρικού αμμωνίου είναι μεγαλύτερη από 90% κατά βάρος. 

(2) Ισχύει για αμιγή λιπάσματα νιτρικού αμμωνίου που πληρούν τους όρους της οδηγίας 80/876/ΕΟΚ καθώς και για σύν¬ 
θετα λιπάσματα στα οποία η περιεκτικότητα σε άζωτο προερχόμενο από το νιτρικό αμμώνιο είναι μεγαλύτερη από 
28% κατά βάρος (τα σύνθετα λιπάσματα περιέχουν νιτρικό αμμώνιο ανάμεικτο με φωσφορικά ή/και καλιούχά 
άλατα). 


ΜΕΡΟΣ II Ρ 

Κατηγορίες ουσιών και παρασκευασμάτων που δεν κατονομάζονται στο μέρος I 

Οι ποσότητες των διαφόρων ουσιών και παρασκευασμάτων Ο της ίδιας κατηγορίας είναι επισωρευτικές. Στις περι¬ 
πτώσεις κατά τις οποίες κάποια υποδιαίρεση περιλαμβάνει περισσότερες της μιας κατηγορίες, οι ποσότητες όλων των 
ουσιών και παρασκευασμάτων των συγκεκριμένων κατηγοριών στην υποδιαίρεση αυτή πρέπει να αθροίζονται. 


Κατηγορίες ουσιών και 
παρασκευασμάτων ( 1 2 ) 

Ποσότητες (τόνοι) > 

Για την εφαρμογή 
των άρθρων 3 και 4 

Γ ια την εφαρμογή 
του άρθρου 5 ( 3 ) 

1. Ουσίες και παρασκευάσματα που ταξινομούνται ως «λίαν 
τοξικά» 

5 

20 

2. Ουσίες και παρασκευάσματα που ταξινομούνται ως «λίαν 
τοξικά», «τοξικά», ( 4 ), «οξειδωτικά» ή «εκρηκτικά» 

10 

200 

3. Αέριες ουσίες και παρασκευάσματα, συμπεριλαμβανομέ- 


✓ 

νων αυτών σε υγροποιημένη μορφή, οι οποίες είναι αέ¬ 
ριες υπό κανονική πίεση και οι οποίες ταξινομούνται ως 
«λίαν εύφλεκτες» ( 5 ) 

50 

200 

4. Ουσίες και παρασκευάσματα (εξαιρουμένων των αερίων 



ουσιών και παρασκευασμάτων που αναφέρονται στο ση¬ 
μείο 3 ανωτέρω) οι οποίες ταξινομούνται ως «λίαν εύφλε¬ 
κτες» ή «εξόχως εύφλεκτες ( θ ). 

5.000 

50.000 


(1) Παρασκευάσματα είναι τα μείγματα ή διαλύματα που αποτελούνται από δύο ή περισσότερες ουσίες (οδηγία 79/ 

831/ΕΟΚ). 

(2) Οι κατηγορίες ουσιών και παρασκευασμάτων είναι αυτές'Που καθορίζονται στις ακόλουθες οδηγίες, καθώς και στις 

τροποποιήσεις τους: 

- Οδηγία του Συμβουλίου 67/548/ΕΟΚ του Συμβουλίου, της 27ης Ιουνίου 1967, περί προσεγγίσεως των νομοθετι¬ 
κών, κανονιστικών και διοικητικών διατάξεων περί ταξινομήσεως, συσκευασίας και επισημάνσεως των επικινδύ¬ 
νων ουσίων. 

- Οδηγία του Συμβουλίου 73/173/ΕΟΚ, της 4ης Ιουνίου 1973, περί προσεγγίσεως των νομοθετικών, κανονιστικών 
και διοικητικών διατάξεων των κρατών μελών που αναφέρονται στην ταξινόμηση, συσκευασία και επισήμανση επι¬ 
κινδύνων παρασκευασμάτων (διαλύτες). 

- Οδηγία του Συμβουλίου 77/728/ΕΟΚ, της 7ης Νοεμβρίου 1977, περί προσεγγίσεως των νομοθετικών, κανονι¬ 
στικών και διοικητικών διατάξεων, των κρατών μελών που αφορούν την ταξινόμηση, συσκευασία και επισήμανση 
των χρωμάτων, βρρνικιών, τυπογραφικών μελανών, κολλών και συναφών προϊόντων, 

- Οδηγία του Συμβουλίου 78/631 /ΕΟΚ, της 26ης Ιουνίου 1978, περί προσεγγίσεως των νομοθετικών, κανονιστι- 

κών και διοικητικών διατάξεων των κρατών μελών που αφορούν την ταξινόμηση, τη συσκευασία και την επισή¬ 
μανση των επικινδύνων παρασκευασμάτων (γεωργικά φάρμακα). 

- Οδηγία του Συμβουλίου 88/379/ΕΟΚ, της 7ης Ιουνίου 1988, περί προσέγγισές των νομοθετικών, κανονιστικών 
και διοικητικών διατάξεων των κρατών μελών που αφορούν την ταξινόμηση, συσκεϋασία και επισήμανση των επι¬ 
κινδύνων παρασκευασμάτων. 

(3) Το άρθρο 5 παράγραφος 1 στοιχείο α) και το άρθρο 5 παράγραφος 1 στοιχείο β) τρίτη περίπτωση, εφαρμόζονται 
όπου ενδείκνυται. 

(4) Αν οι ουσίες και τα παρασκευάσματα είναι σε κατάσταση που τους προσδίδει ιδιότητες ικανές να προκαλέσουν κίν¬ 
δυνο ατυχημάτων μεγάλης εκτάσεως. . 

(5) Η κατηγορία αυτή περιλαμβάνει τα εύφλεκτα αέρια κατά την έννοια του παραρτήματος IV στοιχείο γ) ί). 

(6) Η κατηγορία αυτή περιλαμβάνει τα λίαν εύφλεκτα υγρά κατά την έννοια του παραρτήματος IV στοιχείο «).» 


ΠΑΡΑΡΤΗΜΑ Β 
«ΠΑΡΑΡΤΗΜΑ VII 

ΠΛΗΡΟΦΟΡΙΑΚΑ ΣΤΟΙΧΕΙΑ ΠΟΥ ΠΡΕΠΕΙ ΝΑ ΓΝΩΣΤΟ¬ 
ΠΟΙΟΥΝΤΑΙ ΣΤΟ ΚΟΙΝΟ ΚΑΤ’ ΕΦΑΡΜΟΓΗ ΤΟΥ ΝΕΟΥ 
ΑΡΘΟΥ 7 ΠΑΡΑΓΡΑΦΟΣ 7. 

α) Όνομα της Εταιρείας και διεύθυνση της τοποθε¬ 
σίας. 

β) Ταυτότητα και ιδιότητα του προσώπου που δίνει τα 
ανωτέρω στοιχεία. 

γ) Επιβεβαίωση ότι η τοποθεσία υπόκειται στους κανο¬ 
νισμούς και/ή διοικητικές διατάξεις για την εκτέλεση της 
οδηγίας και ότι η κοινοποίηση στην οποία αναφέρεται το 
άρθρο 5, ή, τουλάχιστον, η δήλωση την οποία προβλέπει 
το άρθρο 9 παράγραφος 3, έχει υποβληθεί στην αρμόδια 
αρχή. 

δ) Μια απλή περιγραφή της δραστηριότητας που λαμβά¬ 
νει χώρα στην τοποθεσία. 

ε) Τις κοινές ονομασίες ή, στην περίπτωση αποθήκευ¬ 
σης που καλύπτεται από το μέρος II του παραρτήματος II, 
τις γενικές ονομασίες, ή τη γενική ταξινόμηση κατά κινδύ¬ 
νους των ουσιών και παρασκευασμάτων που μεσολαβούν 
στην τοποθεσία, και οι οποίες θα μπορούσαν να προκαλέ¬ 
σουν ατύχημα μεγάλης έκτασης, με ένδειξη των κυριοτέ- 
ρων επικίνδυνων χαρακτηρισμών τους. 

στ) Γ ενικές πληροφορίες για την φύση των κινδύνων 
ατυχήματος μεγάλης έκτασης, συμπεριλαμβανομένων 
των ενδεχομένων επιπτώσεών τούς στον πληθυσμό και το 
περιβάλλον. 

η) Κατάλληλες πληροφορίες για την προειδοποίηση του 
ενδιαφερομένου πληθυσμού, καθώς καιν για τη συνεχή 
ενημέρωσή του σε περίπτωση ατυχήματος: · Λ 

θ) Κατάλληλες πληροφορίες για τα μέτρα τα οποία θα 
πρέπει να λάβει και τη συμπεριφορά που θα πρέπει νάν 
ακολουθήσει ο ενδιαφερόμενος πληθυσμός σε περί¬ 
πτωση ατυχήματος. 

ι) Επιβεβαίωση ότι η Εταιρεία είναι υποχρεωμένη να λά¬ 
βει τα αναγκαία μέτρα, συμπεριλαμβανομένης της επα¬ 
φής με τις υπηρεσίες έκτακτης ανάγκης, προκειμένου να 
αντιμετωπισθούν τα ατυχήματα και να ελαχιστοποιηθούν 
οι επιπτώσεις τοι ς. 

κ) Αναφορά στϋ μη επιτόπιο σχέδιο εκτάκτου ανάγκης 
που καταρτίζεται προκειμένου να αντιμετωπιστούν οι τυ¬ 
χόν μη επιτόπιες επιπτώσεις ενός ατυχήματος. Εδώ θα 
πρέπει να αναφέρονται και οι συμβουλές συμμόρφωσης 

ί : 


με τις τυχόν οδηγίες ή αιτήματα των υπηρεσιών έκτακτης 
ανάγκης όταν συμβαίνει ένα ατύχημα. 

λ) Διευκρινίσεις για τον τρόπο λήψης συμπληρωματικών 
πληροφοριών, με την επιφύλαξη των περί απορρήτου δια¬ 
τάξεων που προβλέπονται από την εθνική νομοθεσία». 

Αρθρο 4 

Υφιστάμενες βιομηχανικές δραστηριότητες 

1. Υφιστάμενες βιομηχανικές δραστηριότητες, στις 
οποίες χρησιμοποιούνται ή μπορούν να χρησιμοποιηθούν 
μία ή περισσότερες ουσίες από αυτές που αναφέρονται 
στο παράρτημα Α του άρθρου 3 της παρούσας απόφασης, 
υπάγονται στις διατάξεις της υπ’ αριθ. 18187/272/1988 
κοινής Υπουργικής απόφασης, όπως αυτή ισχύει με τις 
τροποποιήσεις και συμπληρώσεις της παρούσας απόφα¬ 
σης. 

2. Για τις υφιστάμενες βιομηχανικές δραστηριότητες 
της προηγουμένης παραγράφου, που υπάγονται για 
πρώτη φορά στις διατάξεις της 18187/1988 κοινής 
Υπουργικής Απόφασης, όπως αυτή ισχύει με τις τροπο¬ 
ποιήσεις και συμπληρώσεις της παρούσας απόφασης, οι 
βιομήχανοι, οφείλουν να υποβάλλουν στην αρμόδια αρχή 
της παραγράφου 7 (στο άρθρο 7 παρ. 2α) του άρθρου 2 
της παρούσας απόφασης. 

α) τη δήλωση με τα στοιχεία που αναφέρονται στο άρ¬ 
θρο 5 της υπ’ αριθ. 18187/272/1988 κοινής Υπουργικής 
Απόφασης, μέσα σε ένα μήνα από την έναρξη ισχύος της 
παρούσας απόφασης, και 

β) την κοινοποίηση, με τα στοιχεία και τις πληροφορίες 
που αναφέρονται στο άρθρο 6 της ως άνω απόφασης, 
όπως ισχύει με τις τροποποιήσεις και συμπληρώσεις της 
παρούσας απόφασης, το αργότερο μέχρι την 1 Ιουνίου 
1994. 

Αρθρο 5 

Με απόφαση των Υπουργών Εσωτερικών, Εθνικής Οι¬ 
κονομίας, Εργασίας, Υγείας, Δημόσιας Τάξης, Περιβάλλο¬ 
ντος, Χωρο,ταξίας και Δημοσίων Έργων, Βιομηχανίας, 
Ενέργειας και Τεχνολογίας, που δημοσιεύεται εντός έξι 
μηνών από τη δημοσίευση της παρούσης στην Εφημερίδα 
της Κυβερνήσεως, μετά από πρόταση των Υπουργών Πε¬ 
ριβάλλοντος, Χωροταξίας και Δημοσίων Έργων και Βιομη¬ 
χανίας, Ενέργειας και Τεχνολιγίας, κωδικοποιούνται σε 
ενιαίο κείμενο η απόφαση των Υπουργών Εσωτερικών, 
Εθνικής Οικονομίας, Εργασίας,- Περιβάλλοντος, Χωροτα¬ 
ξίας και Δημοσίων Έργων και Βιομηχανίας, Ενέργειας και 

Τεχνολογίας με αριθμό 18187/272/1988 (ΦΕΚ 126/Β/ 
3.3.88) και η παρούσα με την οποία τροποποιείται και συ¬ 
μπληρώνεται η προανοφερβείσα 18187/1988. 

Αρθρο 6 

Από τις διατάξεις αυτής της απόφασης δεν προκαλείται 
δαπάνη σε βάρος του Κρατικού Προϋπολογισμού. 

Αρθρο 7 

Κάθε διάταξη που αντ'ικειται στις διατάξεις της παρού¬ 
σας απόφασης καταργείται. 

Άρθρο 8 

Η ισχύς της παρούσας απόφασης αρχίζει ένα (1) μήνα 
από τη δημοσίευσή της στην Εφημερίδα της Κυβερνή- 
σεως. 


Η παρούσα απόφαση να δημοσιευθεί στην Εφημερίδα 
της Κυβερνήσεως. 

Αθήνα, 6 Ιουλίου 1993 

